Danmark snydes for reklame-abonnement

Havde du gået og håbet på, at Netflix ville introducere sit billigere og delvist reklamefinansierede abonnement herhjemme, må vi skuffe dig. Tjenesten har ikke nogen planer om at lancere abonnementet hverken i Danmark, Norge eller Sverige.

Det meddeler Mediavision, på baggrund af en udmelding fra CEO Greg Peters ved et presse arrangement i Stockholm.

– Lige nu lærer vi stadig, hvordan vi kan vokse, og hvordan teknologien fungerer. Først når vi er blevet gode til det, kan vi begynde at overveje, hvornår og hvordan vi skal udvide, sagde Peters.

Angiveligt vælger mere end 40 procent af nye Netflix-abonnenter reklame-abonnementet i de lande, hvor det er tilgængeligt. Det alternative abonnement blev oprettet for to år siden, i forbindelse med at Netflix begyndte at slå ned på brugere, der delte deres kontooplysninger.

Det vides ikke præcis hvorfor Norden ikke indgår i Netflix planer.

Under eventet fortalte Netflix også om nye nordiske film- og serie-projekter. Herunder den svenske krimiserie Synden, der instrueres af Peter Grönlund, samt den danske film Sult, der er skrevet og instrueret af duoen Ditte Hansen og Louise Mieritz.

Samtidig får den tre år gamle norske hitserie, Home for Christmas, nu en anden sæson. Læs eventuelt mere her.

Danmark snydes for reklame-abonnement